CELEX: 32014R0168
Language: el
Date: 2014-02-21 00:00:00
Title: Εκτελεστικός κανονισμός (ΕΕ) αριθ. 168/2014 της Επιτροπής, της 21ης Φεβρουαρίου 2014 , για την τροποποίηση του κανονισμού (ΕΚ) αριθ. 555/2008 όσον αφορά την υποβολή εκθέσεων και την αξιολόγηση των προγραμμάτων στήριξης

22.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/14
            
         
      ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 168/2014 ΤΗΣ ΕΠΙΤΡΟΠΉΣ
   
   της 21ης Φεβρουαρίου 2014
   για την τροποποίηση του κανονισμού (ΕΚ) αριθ. 555/2008 όσον αφορά την υποβολή εκθέσεων και την αξιολόγηση των προγραμμάτων στήριξης
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 54 στοιχείο γ),
   Εκτιμώντας τα ακόλουθα:
   
               (1)
            
            
               Το άρθρο 35 του κανονισμού (ΕΚ) αριθ. 555/2008 της Επιτροπής (2) θεσπίζει λεπτομερείς κανόνες για την εφαρμογή του άρθρου 188α παράγραφοι 5 και 6 του κανονισμού (ΕΚ) αριθ. 1234/2007 του Συμβουλίου (3) για την υποβολή εκθέσεων και την αξιολόγηση των προγραμμάτων στήριξης του αμπελοοινικού τομέα. Ο κανονισμός (ΕΚ) αριθ. 1234/2007 καταργήθηκε και αντικαταστάθηκε από τον κανονισμό (ΕΕ) αριθ. 1308/2013 από 1ης Ιανουαρίου 2014.
            
         
               (2)
            
            
               Ο κανονισμός (ΕΕ) αριθ. 1308/2013 δεν περιλαμβάνει διάταξη σχετικά με την υποβολή εκθέσεων και την αξιολόγηση των προγραμμάτων στήριξης των κρατών μελών, όπως προβλέπεται στο άρθρο 188α παράγραφοι 5 και 6 του κανονισμού (ΕΚ) αριθ. 1234/2007, αλλά εξουσιοδοτεί την Επιτροπή να θεσπίζει μέτρα για τον σκοπό αυτό μέσω εκτελεστικών πράξεων. Είναι, συνεπώς, αναγκαία η προσαρμογή του άρθρου 35 του κανονισμού (ΕΚ) αριθ. 555/2008.
            
         
               (3)
            
            
               Ως εκ τούτου, ο κανονισμός (ΕΚ) αριθ. 555/2008 θα πρέπει να τροποποιηθεί αναλόγως,
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το άρθρο 35 του κανονισμού (ΕΚ) αριθ. 555/2008 τροποποιείται ως εξής:
   
               1)
            
            
               Η παράγραφος 1 αντικαθίσταται από το ακόλουθο κείμενο:
               «1.   Τα κράτη μέλη υποβάλλουν στην Επιτροπή, έως την 1η Μαρτίου κάθε έτους, έκθεση σχετικά με την εφαρμογή των μέτρων που προβλέπονται στα οικεία προγράμματα στήριξης που αναφέρονται στο μέρος II τίτλος I κεφάλαιο II τμήμα 4 του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (4) κατά το προηγούμενο οικονομικό έτος.
               Στις εκθέσεις αυτές απαριθμούνται και περιγράφονται τα μέτρα για τα οποία χορηγήθηκε ενωσιακή συνδρομή δυνάμει των προγραμμάτων στήριξης.
               Τα κράτη μέλη υποβάλλουν τις εν λόγω εκθέσεις στην Επιτροπή με τη μορφή που ορίζεται στα παραρτήματα V και VI του παρόντος κανονισμού. Οι πληροφορίες που περιέχονται στους σχετικούς πίνακες περιλαμβάνουν, για κάθε έτος, σε σχέση με τα μέτρα του προγράμματος στήριξης:
               
                           α)
                        
                        
                           δήλωση δαπανών, ανά οικονομικό έτος, οι οποίες αναλήφθηκαν ήδη την περίοδο προγραμματισμού και δεν υπερβαίνουν σε καμία περίπτωση το δημοσιονομικό όριο για το κράτος μέλος, όπως ορίζεται στο παράρτημα VI του κανονισμού (ΕΕ) αριθ. 1308/2013·
                        
                     
                           β)
                        
                        
                           προβλέψεις για τα επόμενα οικονομικά έτη μέχρι τη λήξη της προβλεπόμενης περιόδου εφαρμογής του προγράμματος στήριξης, οι οποίες δεν υπερβαίνουν το δημοσιονομικό όριο του κράτους μέλους, όπως ορίζεται στο τμήμα VI του κανονισμού (ΕΕ) αριθ. 1308/2013 και σε συνάφεια με την πλέον επικαιροποιημένη υποβολή που έχει αποσταλεί κατ’ εφαρμογή του άρθρου 3 του παρόντος κανονισμού.
                        
                     
         
               2)
            
            
               Η παράγραφος 4 αντικαθίσταται από το ακόλουθο κείμενο:
               «4.   Τα κράτη μέλη υποβάλλουν στην Επιτροπή, έως την 1η Μαρτίου 2014 και, για δεύτερη φορά, έως την 1η Μαρτίου 2017, αξιολόγηση των δαπανών και των οφελών των προγραμμάτων στήριξης, καθώς και ένδειξη για τον τρόπο αύξησης της αποδοτικότητάς τους.
               Οι εν λόγω αξιολογήσεις υποβάλλονται από τα κράτη μέλη στην Επιτροπή με τη μορφή που ορίζεται στα παραρτήματα V και VI. Επιπλέον, στα συμπεράσματα παρεμβάλλονται τα ακόλουθα θέματα:
               
                           —
                        
                        
                           :
                        
                        
                           C1
                        
                        
                           :
                        
                        
                           αξιολόγηση των δαπανών και των οφελών του προγράμματος στήριξης·
                        
                     
                           —
                        
                        
                           :
                        
                        
                           C2
                        
                        
                           :
                        
                        
                           τρόποι αύξησης της αποδοτικότητας του προγράμματος στήριξης».
                        
                     
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Φεβρουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΚ) αριθ. 555/2008 της Επιτροπής για τη θέσπιση λεπτομερών κανόνων εφαρμογής του κανονισμού (ΕΚ) αριθ. 479/2008 του Συμβουλίου για την κοινή οργάνωση της αμπελοοινικής αγοράς όσον αφορά τα προγράμματα στήριξης, τις συναλλαγές με τρίτες χώρες, το δυναμικό παραγωγής και τους ελέγχους στον αμπελοοινικό τομέα (ΕΕ L 170 της 30.6.2008, σ. 1).
   
      (3)  Κανονισμός (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (ΕΕ L 299 της 16.11.2007, σ. 1)·
   
      (4)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).».